Recueil général et complet des fabliaux des 13e et 14e siècles/Le Chevalier, sa Dame et le Clerc
# Recueil général et complet des fabliaux des 13e et 14e siècles/Le Chevalier, sa Dame et le Clerc

### L ROMANZ DE UN CHIVALIER ET DE SA DAME ET DE UN CLERK

﻿De sun cors esteit trés pruz ; U n chivaler jadis estoit

Ke femme et enfaunz avoit.

De sun cors esteit trés pruz ; À tuz esteit corteis et druz ; Sa femme estoit mult bone dame,

De vilainie n’out unkes blame ; Seinte Esglise mult amoit,

À mushter chascun jor aloit ; Par matin il i voleit estre

Bien sovent ainz ke li prestre.

Mult fu de grant religion ; À nului ne vout si bien noun.

La dame fu corteise e bele ; Si avoit une dammoisele

Ke fu la soer de son seignur.

La dammoisele nuit e jur

À la dame tut entendeit,

E son commandement feseit

